**Csemő Község Önkormányzata Képviselő-testületének**

**…………./2020. (II. 25.) rendelet-tervezete**

**a pénzbeli és természetbeni szociális támogatások rendszeréről és**

**gyermekvédelmi ellátásokról**

Csemő Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban: Szt.) 1. §. (2) bekezdésében, 25. §. (3) bekezdés b.) pontjában, 26. §-ában, 32. §. (3) bekezdésében, 45. §-ában, 48. §. (4) bekezdésében, 92. §. (1) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 18. §. (2) bekezdésében, 29. §. (2) bekezdésében, 131. §. (1) bekezdésében kapott felhatalmazás alapján az alábbi rendeletet alkotja:

**I. fejezet**

**Általános rendelkezések**

A rendelet célja

1. §

(1) E rendelet célja, hogy a szociális biztonság megteremtése és megőrzése érdekében szabályozza a pénzbeli és természetbeni juttatások, valamint a szociális ellátások igénybevételének helyi szabályait, rendelkezzék a szociális és gyermekjóléti szolgáltatások igénybevételének jogosultságáról, mértékéről, igénybevételük módjáról.

(2) A Képviselő-testület az ellátások biztosításával a szociális szempontokból rászorult családok életminőségén kíván javítani, egyidejűleg ösztönözni kívánja a kérelmezőket arra, hogy maguk is tegyenek meg minden tőlük elvárhatót annak érdekében, hogy családjuk eltartásáról elsősorban kereső tevékenységből származó jövedelemből tudjanak gondoskodni.

A rendelet hatálya

1. §

A rendelet hatálya kiterjed a Csemő község közigazgatási területén életvitelszerűen élő az Sztv. 3. §. (1)- (3) bekezdésében meghatározott személyekre.

Hatásköri szabályok

1. §

(1) Az Szt-ben, valamint az e rendeletben meghatározott feltételek szerint a Csemő Község Önkormányzata Szervezeti és Működési Szabályzatáról szóló 14/2014. (X. 27.) rendelet alapján átruházott hatáskörben a Szociális és Kulturális Bizottság dönt az e rendelet 7. §., 8. §., 10. §., 11. §-ában, valamint a 13. §. (2) bekezdésében és a 24. §-ában meghatározott támogatásokról.

(2) Az SZMSZ-ről szóló rendelet alapján átruházott hatáskörben a polgármester dönt az e rendelet 9. §., 12. § és 13. §. (1) bekezdésében meghatározott támogatásokról.

(3) A 16. § (3)-(6) bekezdésében nevesített adható támogatások fajtájáról, mértékéről és a támogatottak létszámáról minden év novemberében a Képviselő-testület határozattal dönt.

Eljárási rendelkezések

1. §

(1) A szociális, gyermekjóléti ellátások iránti kérelmet – az igénylésre rendszeresített nyomtatványon – lehet benyújtani a Polgármesteri Hivatal szociális ügyintézőjénél.

(2) A kérelemhez csatolni kell a kérelmező saját és családja vagyoni, jövedelmi és szociális viszonyairól szóló nyilatkozatot és az ezekre vonatkozó igazolásokat.

(3) A szociális ügyintéző vagy a Szociális Bizottság tagjai a nyilatkozat és az igazolások ellenőrzésére környezettanulmányt folytathatnak és abban a kérelmező életkörülményeire tekintettel vélelmezhetik a család jövedelmét.

(4) A rendelet alkalmazásakor az Szt. 4. §-ában meghatározott fogalmak az irányadók.

1. §

(1) A települési támogatást a családi segélyezés elvének érvényesítésével kell biztosítani. A családban életvitelszerűen együtt élő személyek életmódját, szociális helyzetét, a rászorultságot egységben kell vizsgálni. A nyújtandó támogatást úgy kell megállapítani, hogy az elősegítse a család létfenntartási és lakhatási lehetőségeit.

(2) A települési támogatás egészben vagy részben természetbeni szociális ellátás formájában is nyújtható. A természetbeni szociális ellátás formájáról és módjáról az ellátást megállapító határozatban kell rendelkezni.

(3) A természetbeni szociális ellátás formái: élelmiszercsomag, tüzelő, rezsiszámla, gyógyszer kiváltása.

(4) A készpénzben megállapított települési támogatás felhasználásáról a jogosult az összeg felvételétől számított 15 napon belül elszámoltatható.

(5) A megállapított támogatás folyósítása elsősorban az ügyfél folyószámlájára történő átutalással vagy postai utalással történik.

A települési támogatás

1. §

Települési támogatás:

* 1. a létfenntartási gondok enyhítéséhez való hozzájárulás;
  2. a lakhatás támogatáshoz való hozzájárulás;
  3. az egészségi állapot megőrzését jelentő szolgáltatások költségeihez való részbeni hozzájárulás;
  4. ápolási célú települési támogatás;
  5. az elhunyt hozzátartozó temetési költségeihez való hozzájárulás;
  6. köztemetés;
  7. babaköszöntő ***pénzbeli támogatás;***
  8. a gyermekek családban történő gondozásának költségeihez való hozzájárulás;
  9. általános és középiskolások ösztöndíj támogatása;
  10. rendkívüli települési támogatás.

1. §

(1) A létfenntartási gondokkal küzdő személynek időszakosan vagy tartósan fennálló létfenntartási gondja enyhítésére ismétlődően, tárgyévben a kérelem benyújtásától háromhavonta egyszeri 5.000.- Ft, gyermeket nevelő családban egyszeri 8.000.- Ft összegű települési támogatás nyújtható.

8. §

(1) A lakhatás elősegítése érdekében települési támogatás

a.) fűtési támogatásként október 15-től – április 15-ig terjedő időtartamra,

b.) közüzemi díj támogatásként január 01-től – december 31-ig terjedő időtartamra

állapítható meg.

(2) A fűtési támogatás állapítható meg annak a lakástulajdonosnak, aki

a.) nyugdíjas, vagy a reá irányadó nyugdíjkorhatárt betöltötte; vagy

b.) saját háztartásában legalább 3 kiskorú vagy nappali tagozaton tanuló és önálló

jövedelemmel nem rendelkező nagykorú gyermeket tart el;

c.) aktív korúak, időskorúak ellátásában, ápolási díjban részesül;

feltéve, hogy a családban az egy főre jutó havi jövedelem nem haladja meg az

öregségi nyugdíj mindenkori legkisebb összegének 250%-át.

(3) A fűtési támogatás összege havonta 7.500.- Ft.

(4) Közüzemi díj támogatás állapítható meg annak a személynek, akinek a háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 200%-át.

(5) A közüzemi díj támogatás összege 7.500.- Ft, de nem haladhatja meg a havi villanyszámla összegét.

(6) Nem jogosult lakhatást elősegítő települési támogatásra, aki

* 1. albérlőt tart vagy más módon hasznosítja a lakását;
  2. akinek a lakásbérleti vagy lakástulajdonára vonatkozóan tartási, életjáradéki vagy öröklési szerződése áll fenn.

9. §

(1) Települési támogatásként az egészségi állapot megőrzését jelentő szolgáltatások költségeihez való teljes vagy részbeni hozzájárulás állapítható meg annak a személynek, aki

a.) közgyógyellátási igazolványra nem jogosult és

aa.) igazoltan a rendszeresen szedett gyógyszer kiadása vagy gyógyászati

segédeszköz beszerzésének költsége meghaladja saját jövedelmének 15%-

át és a családjában az egy főre jutó jövedelem nem haladja meg az öregségi

nyugdíj mindenkori legkisebb összegének 250%-át;

b.) esetenként felírt gyógyszer kiváltása vagy gyógyászati segédeszköz

beszerzésének költségét önerőből biztosítani nem tudja és a családjában az egy

főre jutó jövedelem nem haladja meg az öregségi nyugdíj mindenkori

legkisebb összegének 200%-át;

c.) ki közgyógyellátási igazolványra jogosult és a havi gyógyszerkiadása a

közgyógyellátásból nem elégíthető ki, mert

ca.) az OEP által elismert havi rendszeres gyógyszerköltsége meghaladja az

éves központi költségvetési törvényben meghatározott egyéni

gyógyszerkeret legmagasabb összegét, vagy

cb.) a felírt gyógyszerek, gyógyászati segédeszközök közgyógyellátás alapján

nem beszerezhetők.

(2) Az (1) bekezdés aa.) pontjában meghatározott települési támogatás a kérelem benyújtásától minden év december 31-ig állapítható meg, összege az igazolt gyógyszerköltség, de nem haladhatja meg a havi 8.000.- Ft-ot.

(3) Az (1) bekezdés ab.) és b.) pontjában meghatározott települési támogatás összege esetenként az igazolt gyógyszerköltség, de éves szinten összesen nem haladhatja meg az öregségi nyugdíj mindenkori legkisebb összegét.

(4) Az (1) bekezdésben szabályozott települési támogatás iránti kérelem kötelező melléklete a háziorvos vagy kezelőorvos által felírt rendszeresen vagy esetenként szedett gyógyszerek, gyógyászati segédeszköz költségének összegéről szóló igazolás.

Ápolási célú települési támogatás

10. §

1. Ápolási célú települési támogatás állapítható meg a Csemő község területén állandó bejelentett lakóhellyel rendelkező és életvitelszerűen itt élő nagykorú közeli hozzátartozónak az alábbi feltételek együttes fennállása esetén:

* az igénylő 18. életévét betöltött tartós beteg személy gondozását, ápolását végzi,
* kora, egészségi állapota alapján alkalmas az ápolt személy gondozási és ápolási igényére tekintettel a feladat ellátására,
* regisztrált álláskereső és aktív korúak ellátására, munkanélküliek ellátására, TB ellátásra, valamint nyugellátásra nem jogosult,
* családjában az egy főre jutó jövedelem nem haladja meg az öregségi nyugdíj mindenkori legkisebb összegének 200%-át és vagyonnal nem rendelkezik,
* nem jogosult az Szt. 41. §-a alapján ápolási díjra,
* a 18. életévét betöltött tartós beteg személy háztartásában a kérelmezőn kívül ápolásra, gondozásra alkalmas más személy nincs,
* az ápoló és az ápolt között tartási, életjáradéki vagy öröklési szerződés nem áll fenn.

1. A 18. életévét betöltött tartós beteg személy ápolásának szükségességét a háziorvos vagy szakorvos igazolja.
2. Az ápolási célú települési támogatás folyósítása alatt az ápolást végző személy ápolási kötelezettségének teljesítése bármikor ellenőrizhető.
3. Az ápolási célú települési támogatás összege 27.000.- Ft/hó.
4. Az ápolási célú települési támogatás legfeljebb 12 hónap időtartamra állapítható meg.
5. Az ápolási célú települési támogatásra való jogosultságot meg kell szüntetni, ha

* az ápolt személy állapota az állandó ápolást már nem teszi szükségessé,
* az ápolást végző személy a kötelezettségét nem teljesíti,
* az ápolt személy meghal,
* az ápolást végző vagy az ápolt személy lakcíme megszűnik a településen,
* az (1) bekezdésben megjelölt jogosultságot kizáró körülmény következik be,
* az ápolást végző a felülvizsgálati eljárást akadályozza.

Az elhunyt hozzátartozó temetési költségeihez való hozzájárulás

11. §

(1) Települési támogatásként elhunyt hozzátartozó személy eltemettetésének költségeihez való hozzájárulás nyújtható annak, aki az elhunyt temettetéséről gondoskodott és a családjában az egy főre jutó jövedelem nem haladja meg az öregségi nyugdíj mindenkori legkisebb összegének 250%-át.

(2) A segély mértéke az eredeti temetési számla költségének 10%-a, de nem haladhatja meg az öregségi nyugdíj mindenkori legkisebb összegének kétszeresét. A támogatás összegét 1.000.- Ft-ra kerekítve kell megállapítani.

Köztemetés

12. §

(1) A Csemő község illetékességi területén elhunyt személy közköltségen történő eltemettetéséről kell gondoskodni, ha

a.) nincs vagy nem lelhető fel az eltemettetésre köteles személy, vagy

b.) az eltemettetésre köteles személy az eltemettetésről nem gondoskodik vagy nem tud gondoskodni és kérelmezi a közköltségen történő temetést.

(2) A köztemetéssel eltemetett elhunyt eltemettetésre köteles személy a köztemetés költségeinek megtérítési kötelezettsége alól

a.) teljes egészében mentesíthető, ha családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 150%-át,

b.) 50%-ban mentesíthető, ha családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200%-át, feltéve, hogy annak megfizetése a kötelezett megélhetését súlyosan veszélyeztetné.

Babaköszöntő ***pénzbeli támogatás***

13. §

(1) Babaköszöntő ***pénzbeli támogatásra*** jogosult az a család, ahol gyermek születik, és legalább egyik szülője állandó lakóhellyel rendelkezik Csemőn, és a család életvitelszerűen a község közigazgatási területén él.

(2) A pénzbeli támogatás összege 25.000.- Ft.

(3) A támogatást egy gyermek után csak egy alkalommal és csak az egyik szülő jogosult igénybe venni. Amennyiben mindkét szülő esetében fennállnak a jogosultsági feltételek, azonban a szülők külön élnek, úgy az a szülő jogosult a támogatást igénybe venni, akinél a gyermek elhelyezésre került.

(4) A gyermek születéséről a területileg illetékes védőnő értesíti a Polgármestert, aki a jogosultsági feltételek ellenőrzése után – hivatalból – dönt a babaköszöntő támogatásra való jogosultság megállapításáról.

(5) A támogatás utalásáról a Polgármesteri Hivatal pénzügyi csoportja gondoskodik.

Általános iskolások ösztöndíj támogatása

14. §.

1. A Képviselő-testület a csemői Ladányi Mihály Általános Iskolában tanuló tehetséges és kiemelkedő tanulmányi eredményt elért diákok részére tanulmányi ösztöndíjat adományoz félévente maximum 17 fő részére.
2. Ösztöndíjra jogosult az a tanuló, aki
3. 2-4. évfolyamon kitűnő bizonyítványt, példás magatartás és példás szorgalom minősítést kapott;
4. 5-8. évfolyamon legalább 4,5 átlagú bizonyítványt, példás vagy jó magatartás és szorgalom minősítést kapott, illetve jelentős tanulmányi eredmény javulást ért el.
5. Az ösztöndíjban részesíthető tanulókra az osztályfőnök az adott tanév február 01-ig, illetve június 30-ig tehet javaslatot, melyet a nevelő-testület bizottsága bírál el. A bírálat eredményéről a polgármester írásban értesíti a tanuló törvényes képviselőjét/gondviselőjét. A döntés ellen fellebbezésnek helye nincs.
6. Az ösztöndíj összege 5.000.- Ft/hó (5 hónapon keresztül), melyet egy összegben kell kifizetni.
7. Az ösztöndíj kifizetéséről, utalásáról a polgármester határozata alapján a Polgármesteri Hivatal gondoskodik az éves költségvetési rendelet szociális kerete terhére.

Középfokú oktatási intézményben tanulók ösztöndíj támogatása

15. §

1. A Képviselő-testület a csemői állandó lakóhellyel rendelkező és életvitelszerűen Csemőben lakó, középfokú köznevelési intézményben tanulmányokat folytató tehetséges és kiemelkedő tanulmányi eredményt elért diákok részére tanulmányi ösztöndíjat adományoz félévente maximum 10 fő részére.
2. Az ösztöndíj elnyerésének feltétele:

* legalább 4-es átlagot meghaladó félévi tanulmányi eredmény,
* példás vagy jó magatartás és szorgalom minősítés.

1. Az ösztöndíjra pályázati felhívás jelenik meg január, illetve június hónapban a Csemői Hírmondóban és a község honlapján.
2. A beérkezett pályázatokat a polgármester bírálja el kizárólag a tanulmányi átlageredmények rangsorolásával. Döntése ellen fellebbezésnek helye nincs.
3. Az ösztöndíj összege 10.000.- Ft/hó (5 hónapon keresztül), melyet egy összegben kell kifizetni.
4. Az ösztöndíj kifizetéséről, utalásáról a polgármester határozata alapján a Polgármesteri Hivatal gondoskodik az éves költségvetési rendelet szociális kerete terhére.

Sikeres nyelvvizsgát tevő, középfokú köznevelési intézményben tanulók ösztöndíj támogatása

16. §

1. A Képviselő-testület a csemői állandó lakóhellyel rendelkező és életvitelszerűen Csemőben lakó, középfokú köznevelési intézményben tanulmányokat folytató, és tanulmányai folytatása alatt bármely idegen nyelvből államilag elismert A és B, vagy C típusú középfokú, sikeres nyelvvizsgát tevő diákok részére tanulmányi ösztöndíjat adományoz félévente maximum 5 fő részére.
2. Az ösztöndíj elnyerésének feltétele:

* az államilag elismert nyelvvizsga bizonyítványról készült fénymásolat benyújtása, melynek eredeti példányát a másolat(ok) átadásakor be kell mutatni;
* a középfokú köznevelési intézmény igazolása a tanulói jogviszony fennállásáról.

1. Az ösztöndíjra pályázati felhívás jelenik meg január, illetve június hónapban a Csemői Hírmondóban és a község honlapján.
2. A beérkezett pályázatokat a polgármester bírálja el. Döntése ellen fellebbezésnek helye nincs. Amennyiben 5 főnél többen nyújtanak be pályázatot, a páyázók között a rangsor a bizonyítványban rögzített eredményadatok alapján kerül megállapításra.
3. Az ösztöndíj összege 5.000.- Ft/hó (5 hónapon keresztül), melyet egy összegben kell kifizetni.
4. Az ösztöndíj kifizetéséről, utalásáról a polgármester határozata alapján a Polgármesteri Hivatal gondoskodik az éves költségvetési rendelet szociális kerete terhére.

Kamatmentes kölcsön

17. §

(1) Települési támogatás különösen indokolt esetben kamatmentes szociális kölcsön formájában is nyújtható.

(2) A kamatmentes szociális kölcsön összege maximum 50.000.- Ft lehet.

(3) A kamatmentes szociális kölcsön legfeljebb 12 hónapra adható.

(4) A kamatmentes kölcsön lakással vagy lakhatással kapcsolatos kiadások, tartozások rendezéséhez, hosszan tartó betegség esetén felmerülő kiadásokra, temetési költségre vagy nagyösszegű egészségmegőrzés célját szolgáló eszköz (szemüveg, tolókocsi) beszerzésére kérhető.

(5) Kamatmentes kölcsön abban az esetben nyújtható, ha a kérelmező, illetve családja jövedelmi viszonyait figyelembe véve a családban az egy főre eső jövedelem nem haladja meg az öregségi nyugdíj mindenkori legkisebb összegének 175%-át.

(6) A kölcsönről nyújtásáról és annak visszafizetéséről szóló megállapodást a megállapító határozat alapján az önkormányzat részéről a polgármester írja alá.

(7) A kölcsön visszafizetésének megkezdése legfeljebb 3 hónapig halasztható.

(8) A törlesztő-részletet minden hónap 12. napjáig kell a Polgármesteri Hivatal pénztárába befizetni.

(9) A törlesztő-részlet befizetésének elmaradása esetén a kölcsönből fennálló tartozást egy összegben kell visszafizetni. Nem fizetés esetén a megállapodásban rögzített végrehajtási eljárás megindítását kell kezdeményezni.

Rendkívüli települési támogatás

18. §

(1) Rendkívüli települési támogatás állapítható meg annak a létfenntartási gondokkal küzdő személynek, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 200%-át, és önmaga vagy családja létfenntartásáról más módon gondoskodni nem tud, mert

* 1. tartós betegség vagy rokkantság miatt jelentős jövedelem-kiesés következett be, vagy
  2. elemi kár, vagy sérelmére elkövetett bűncselekményből anyagi kára keletkezett, vagy
  3. nyugdíj vagy a más rendszeres ellátás kifizetése a jogosultság megállapításának elhúzódása miatt késik, vagy
  4. önhibáján kívül legfeljebb 2 havi közüzemi díjhátraléka halmozódott fel, melyet önerőből nem tud kiegyenlíteni, vagy
  5. nagyobb összegű, váratlan vagy előre látott kiadásai vannak, amelyeket önerőből nem tud kiegyenlíteni, vagy
  6. gyermek nevelésével, gondozásával, a nevelésbe vett gyermek családjával való kapcsolattartáshoz, a gyermek családba történő visszakerülésének elősegítéséhez kapcsolódó kiadásai keletkeztek.

(2) Az (1) bekezdésben meghatározott esetben a rendkívüli települési támogatás mértéke nem haladhatja meg a tényleges költség mértékét, illetve az öregségi nyugdíj mindenkori legkisebb összegét.

(3) A 64 év feletti nyugdíjasok részére december hónapban egyszeri, 5.500.- Ft értékű ajándékcsomag nyújtható.

(4) Minden 18 év alatti, csemői állandó bejelentett lakóhellyel, tartózkodási hellyel és életvitelszerűen Csemőben élő gyermek törvényes képviselője részére évente két alkalommal (augusztus és december hónapban) gyermekenként 8.000**.-** Ft összegű rendkívüli gyermekvédelmi támogatás nyújtható az éves költségvetés szociális kerete terhére.

(5)Az éves költségvetés szociális kerete terhére minden év decemberében maximum 7.000.- Ft értékű élelmiszercsomag adható a rendszeres gyermeknevelési támogatásban, valamint települési támogatásban részesülő részére.

(6) Az éves költségvetés szociális kerete terhére minden év decemberében 15.000.- Ft összegű pénzbeli támogatás adható a foglalkoztatást helyettesítő támogatásban és az egészségkárosodottak támogatásában részesülő részére**.**

19. §

A kérelmező erre irányuló kérelme esetén – legfeljebb 60 nap időtartamra – rendkívüli települési támogatás természetben, az étkeztetés biztosításával is nyújtható. Az étkezés (napi egyszeri meleg étel) biztosítására az általános iskola főzőkonyhájáról a kérelmező által történő elszállításával, illetve a tanyagondnok általi házhozszállításával van lehetőség.

20. §

Nem állapítható meg települési támogatás annak az aktív korú személynek, aki álláskeresőként, illetve akinek a családjában élő személy munkanélküliként munkahelykeresés céljából nem működik együtt a PMKH Ceglédi Járási Hivatal Foglalkoztatási Osztályával.

**II. fejezet**

**Szociális szolgáltatások**

Szociálpolitikai kerekasztal

1. §

(1) Csemő Község Önkormányzata a helyi nevelési, oktatási, egészségügyi intézmények vezetőiből (iskolaigazgató, óvodavezető, háziorvosok, védőnők, gyermekjóléti és családsegítő szolgálat családgondozói) álló szociálpolitikai kerekasztalt hozott létre, melynek elsődleges feladata a szolgáltatásszervezési koncepcióban meghatározott feladatok megvalósulásának, végrehajtásának folyamatos figyelemmel kísérésére, és a felmerülő helyi szociális problémák megoldására javaslat készítése.

1. A helyi szociálpolitikai kerekasztal évente legalább egy alkalommal ülést tart.

Személyes gondoskodást nyújtó szociális alapellátások

1. §
2. Csemő Község Önkormányzata a szociális alapellátási feladatai körében az alábbi ellátásokat és szolgáltatásokat biztosítja:
   * tanyagondnoki szolgálat,
   * étkeztetés,
   * családsegítés,
   * házi segítségnyújtás,
   * jelzőrendszeres házi segítségnyújtás.
3. Csemő Község Önkormányzata a Magyarország helyi önkormányzatairól szóló 2011. évi CLXXXIX. törvény 87. §-a alapján az étkeztetés, a házi segítségnyújtás és a jelzőrendszeres házi segítségnyújtás alapszolgáltatási feladatokat az Szt.-ben meghatározott tartalommal, a Ceglédi Többcélú Kistérségi Társulás fenntartásában működő Ceglédi Kistérségi Szociális Szolgáltató és Gyermekjóléti Központ útján látja el.
4. Csemő Község Önkormányzata a külterületi lakosság szociális alapellátási feladatait ***2*** tanyagondnoki szolgálat keretében biztosítja. A tanyagondnoki szolgálat működésére és igénybevételére vonatkozó rendelkezéseket Csemő Község Önkormányzatának Képviselő-testülete külön rendeletben szabályozza.

Térítési díj

23. §

(1) A személyes gondoskodást nyújtó ellátásokért – az Sztv-ben foglalt kivételekkel – térítési díjat kell fizetni.

(2) A térítési díjra vonatkozó szabályokat az Sztv. 114-119/B. §-ai állapítják meg.

(3) A tanyagondnoki szolgáltatást és a családsegítést térítésmentesen kell biztosítani.

(4) Az étkeztetésért, a házi segítségnyújtásért és a jelzőrendszeres házisegítségnyújtásért fizetendő térítési díjakat a rendelet 1. számú melléklete tartalmazza.

**III. fejezet**

**Gyermekvédelmi ellátások**

Személyes gondoskodás keretébe tartozó alapellátás

24.§

Az önkormányzat a gyermekjóléti alapellátási feladatai körében gyermekjóléti szolgáltatást biztosít a Ceglédi Többcélú Kistérségi Társulással kötött feladat-ellátási megállapodás alapján.

Rendszeres gyermekvédelmi kedvezmény

25.§.

A támogatásra jogosultak körét és a jogosultság feltételeit a Gyvt. 19-20/A. §-a szabályozza.

Rendkívüli gyermekvédelmi támogatás

26.§.

(1) Települési támogatás nyújtható annak a személynek, aki a köznevelési intézménybe járó gyermekre való tekintettel rendszeres gyermekvédelmi kedvezményre nem jogosult és a családjában az egy főre jutó jövedelem nem haladja meg az öregségi nyugdíj mindenkori legkisebb összegének 250%-át a gyermek(ek) családban történő gondozásának költségeihez való hozzájárulásként

a.) a tanköteles gyermek tanszer, tankönyv ellátásának biztosítására;

b.) a gyermek étkezésének biztosítására;

c.) a gyermek más településre történő iskolába járásához szükséges autóbuszbérlet

megvásárlásához;

d.) a gyermek köznevelési intézmény, sportegyesület javaslatára táborozási vagy nyaralási költségére.

(2) Az (1) bekezdés a.) és d.) pontjában meghatározott esetekben a támogatás iránti kérelem tárgyév május, június, július és augusztus hónapban. A kérelem kötelező melléklete a tanköteles gyermek tanulói jogviszonyának fennállására vonatkozó igazolás.

(3) Az (1) bekezdés b.) és c.) pontjában meghatározott esetekben a támogatás iránti kérelem július és augusztus hónapok kivételével nyújtható be. A kérelem kötelező melléklete a tanulói jogviszony igazolás, az étkezési térítési díj mértékéről szóló igazolás, buszbérletről szóló számla.

(4) A települési támogatás összege az (1) bekezdésben meghatározott esetekben gyermekenként 6.000.- Ft.

(5) Települési támogatás nyújtható annak a személynek, aki a köznevelési intézménybe járó gyermekre való tekintettel rendszeres gyermekvédelmi kedvezményre jogosult és a családjában az egy főre jutó jövedelem nem haladja meg az öregségi nyugdíj mindenkori legkisebb összegének 150%-át a gyermek(ek) más településre történő iskolába járásának biztosítása érdekében autóbuszbérlet megvásárlásához a (3) bekezdés szerinti feltételekkel.

Záró rendelkezések

1. §.

(1) Az e rendeletben nem szabályozott kérdésekben az Szt. és a Gyvt. rendelkezéseit kell alkalmazni.

(2) E rendelet 2023. február 01-jén lép hatályba, és hatálybalépésével egyidejűleg hatályát veszti a pénzbeli és természetbeni szociális támogatások rendszeréről és gyermekvédelmi ellátásokról szóló 3/2020. (III. 13.) rendelet.

Csemő, 2023. január 31.

Dr. Kovács Tímea Dr. Lakos Roland

jegyző polgármester

A rendelet kihirdetve 2023. …………………………………………….

Csemő, 2023. ……………………………………….

Dr. Kovács Tímea

jegyző

1. számú melléklet a …………./2023. (…..) számú önkormányzati rendelethez

A személyes gondoskodást nyújtó ellátások térítési djjai a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 1. számú és 2. számú melléklete alapján:

**1. Szociális étkeztetés:**

A szociális étkeztetés intézményi térítési díja:

|  |  |  |
| --- | --- | --- |
|  | **Jövedelmek forintban** | **Étkezési díj Ft/nap** |
| 1. | 0 – 42.750 | 200,- |
| 2. | 42.751 – 85.500 | 360,- |
| 3. | 85.501 – 105.000 | 450,- |
| 4. | 105.501 felett | 500,- |

Az étel házhozszállítás térítési díja:

|  |  |  |
| --- | --- | --- |
|  | Jövedelmek forintban | Kiszállítási díj Ft/nap |
| 1. | 0 – 42.750 | 50,- |
| 2. | 42.751 – 85.500 | 120,- |
| 3. | 85.501 – 105.000 | 150,- |
| 4. | 105.001 felett | 200,- |

**2. A házi segítségnyújtás:**

A házi segítségnyújtás intézményi térítési díja

|  |  |  |
| --- | --- | --- |
|  | Jövedelmek forintban | Gondozási óradíj Ft/óra |
| 1. | 0 –    42.750 | 100,- |
| 2. | 42.751 –    85.500 | 240,- |
| 3. | 85.501 –  142.500 | 300,- |
| 4. | 142.501 –  160.500 | 420,- |
| 5. | 160.501 – | 600,- |

**3. A jelzőrendszeres házi segítségnyújtás intézményi térítési díja 65,- Ft/nap.**

Csemő, 2023.

Dr. Kovács Tímea sk. Dr. Lakos Roland sk.

jegyző polgármester