

**Tárgy: Köztisztviselők illetménykiegészítésének megállapításáról szóló rendelet módosítása**

**ELŐTERJESZTÉS**

**Csemő Község Képviselő-testületének**

**2023. január 31-én tartandó ülésére**

**Tisztelt Képviselő-testület!**

A köztisztviselők bére az elmúlt 15 évben nem emelkedett, illetve a 2016. július 01-től létrejött Állami Tisztviselői Kar és köztisztviselői életpálya modell hatálya alá sem tartoznak – így bérrendezésre sem került sor. A közszolgálati tisztviselőkről szóló 2011. évi CXIX. törvény 234. §. (3) bekezdése alapján lehetősége van a Képviselő-testületnek évente illetménykiegészítést megállapítani. Az erre vonatkozó javaslat minden év januárban elfogadásra is kerül. Annak érdekében, hogy az idei évben ne csökkenjenek a köztisztviselői fizetések, kérem, hogy az illetménykiegészítést az előző évi mértékben 2023. évre is szíveskedjen a Képviselő-testület elfogadni.

Ez a mérték a költségvetés személyi kiadásaira kapott keretből finanszírozható. A jogszabály értelmében az illetménykiegészítés tárgyévre állapítható meg, ezért a következő évben ismételten dönteni kell a megállapításról.

Kérem a Tisztelt Képviselő-testületet, hogy a mellékelt rendelet-tervezetet megtárgyalni és elfogadni szíveskedjen.

Csemő, 2023. január 12.

Dr. Kovács Tímea

jegyző

**HATÁSVIZSGÁLATI LAP**

**Csemő Község Önkormányzata Képviselő-testületének a köztisztviselők illetménykiegészítésének megállapításáról szóló rendeletéhez**

A jogalkotásról szóló 2010. évi CXXX. törvény (továbbiakban: Jat.) 17. § -a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat Képviselő-testületét tájékoztatni kell.

1. **Társadalmi, gazdasági, költségvetési hatásai**

Az illetményalap növelése a költségvetés személyi kiadásaira kapott keretből finanszírozható.

1. **Környezeti és egészségi következményei**

A rendelet elfogadásának hatása a környezetre és az egészségre nem relevánsak.

1. **Adminisztratív terheket befolyásoló hatásai**

A tervezett önkormányzati rendeletnek adminisztrációs terhekre befolyásoló hatása nincs, illetve az ügyintézői és adminisztratív feladatok elvégzésének feltételeit biztosítja azzal, hogy fékezi a hivataltól történő esetleges elvándorlási veszélyt.

1. **Jogszabály megalkotásának szükségessége, a jogalkotás elmaradásának várható következményei**

Az állami bértábla bevezetése óta a Hivatal köztisztviselőinek illetménye messze elmarad az állami tisztviselők illetményétől.

1. **A jogszabály alkalmazásához szükséges személyi, szervezeti, tárgyi és pénzügyi feltételei:**

A fedezetet a költségvetés tervezésénél kell megteremteni.

**Csemő Község Önkormányzata Képviselő-testülete**

**.../2023. (I......) rendelete**

**a közszolgálati tisztviselők illetménykiegészítéséről**

Csemő Község Önkormányzatának Képviselő-testülete az Alaptörvény 32. cikk (2) bekezdésében, a Magyarország önkormányzatairól szóló 2011. évi CLXXXIX. 8. §. (2) bekezdésében kapott felhatalmazás, a közszolgálati tisztviselőkről szóló 2011. évi CXCIX. törvény 234. § (3) és (4) bekezdése alapján a Csemői Polgármesteri Hivatalnál foglalkoztatott köztisztviselők részére illetménykiegészítést állapít meg 2023. évre a következők szerint:

1. §
2. Valamennyi középiskolai végzettségű köztisztviselő részére illetménykiegészítést állapít meg. Az illetménykiegészítés mértéke a köztisztviselő alapilletményének 20%-a.
3. Valamennyi felsőfokú iskolai végzettségű köztisztviselő részére illetménykiegészítést állapít meg. Az illetménykiegészítés mértéke a köztisztviselő alapilletményének 10%-a.

E rendelet a kihirdetése napján lép hatályba.

Csemő, 2023. január 31.

Dr. Kovács Tímea Dr. Lakos Roland

jegyző polgármester

A rendelet kihirdetve 2023.............................

Csemő, 2023.....................................

Dr. Kovács Tímea

jegyző